 NA FAUSTINE NGILA Riyadh, Saudi Arabia Saudi Arabia imetangaza mpango mpya wa Ignite wa kuunda matini ya kidijitali, mifumo mipya ya uwekezaji na ufadhili kwa kizazi kijacho kuhusiana na uunganishi na miundomsingi ya mawasiliano na ushirikiano mpya utakaowezesha Trend Micro kufungua makao makuu yake jijini Riyadh. Matangazo haya mapya yalifanyika siku ya pili ya kongamano la #LEAP22, yakiwa sehemu ya mikakati ya nchi hiyo kuchochea mazingira yake ya dijitali na kutumia nafasi yake katika eneo la Mashariki ya Kati ili kuibuka kituo nambari moja katika uchumi wa dijitali. Baraza linalosimamia Matini ya Dijitali lilitangaza kuhusu Ignite, ambao ni mpango mpya utakaobadilisha Milki ya Saudi Arabia kuwa kituo kinachoongoza kuhusu burudani ya dijitali na uundaji wa vyombo vya habari. Mpango huo unalenga kuunda mazingira yenye ukamilifu yatakayovutia kampuni za matini ya kidijitali na kukuza sekta ya vyombo vya habari na uundaji wa matini eneo hilo. Ignite inalenga kujumlisha mara tatu zaidi ukubwa wa soko la matini ya kidijitali katika eneo la  Saudi Arabia kuhusiana na michezo, mitambo ya sauti video na matangazo. Mradi huo unafadhiliwa na uwekezaji wa Shh113.60 bilioni na utajumuisha ufadhili mbalimbali ikiwemo ufadhili wa kifedha kwa biashara chipukizi, kampuni za kimaeneo na kimataifa pamoja biashara nyinginezo, maendeleo ya miundomsingi, miradi ya kukuza talanta ikiwemo sheria na sera zilizoboreshwa ili kuwezesha sekta hiyo kukua kwa kasi zaidi. Kozi za mafunzo zitatolewa katika sekta tatu: matangazo ya michezo, matangazo ya filamu na matangazo dijitali ili kupiga jeki ujuzi wa washiriki zaidi ya 4,400 katika muda wa miaka mitatu ijayo. Miradi ya kutoa mafunzo itahakikisha kuwa Saudi Arabia inakuza maarifa yanayohitajika na kiwanda hicho pamoja na kuwapa vijana wa Saudi ujuzi nafasi za ajira. Mpango huo utapiga jeki hazina ya filamu ambayo itatengewa kufadhili miundomsingi, maendeleo, uzalishaji na usambazaji wa sinema zinazoundiwa eneo hilo pamoja na hazina nyingine itakayozingatia tasnia ya michezo ili kuunda michezo na miundomsingi inayohitajika kama vile studio za michezo. Ili kuvutia zaidi washiriki kutoka eneo hilo na kwenye ulingo wa kimataifa kwa Ignite, Saudi Arabia pia itaimarisha mikakati ya kulinda haki milisi. Washiriki wa kimataifa na wa kutoka eneo hilo wataweza kunufaika kutokana na “duka la jumla” la  mwekezaji ambalo litaunganisha mchakato huo moja kwa moja katika uchumi wa matini ya kidijitali Saudi. UZINDUZI WA CITC WiFi 6E NA TEKNOLOJIA YA SETILAITI Milki hiyo ilitangaza uzinduzi wa WiFi 6E, unaofadhiliwa na kiasi kikubwa zaidi kinachopatikana cha  WiFi katika taifa lolote kote ulimwenguni.  Ujumuishaji huo wa teknolojia maalum za kisasa na kiasi kikubwa cha nguvu za utandawazi utawezesha Saudi Arabia kunufaika kutokana na kasi za WiFi zinazoweza kufanikishwa duniani za kiasi cha (2.4 Gbps). Kuwezesha uunganishi huu wa kiwango cha juu unatarajiwa kujumlisha mara nne kiwango cha jumla cha usambazaji wa WiFi’s na kuchangia kukua kwa uchumi wa Saudi Arabia kutoka dola 4.7 bilioni 2021 hadi zaidi ya dola 18 kufikia 2030. Uboreshaji wa mtandao wa WiFi kwenye  Milki hiyo utaambatana na miradi mingineyo ya kupiga jeki uunganishi ikiwemo jaribio la kwanza la teknolojia ya setilaiti ya Low Earth Orbit (LEO) ili kupanua upeo unaofikiwa hadi maeneo ya ndani ya Milki hiyo. CITC vilevile itaandaa mnanda wa kasi mawimbi katika nusu ya kwanza yam waka huu, hatua ambayo huenda ikaweka Saudi katika nafasi ya kwanza inayosheheni mtandao wa kiwango cha juu zaidi cha (5G) na mawasiliano ya simu. Mchango wa teknolojia ya 5G kwa uchumi wan chi hiyo unatarajiwa kuongezeka kutoka dola 1.4 bilioni hadi zaidi ya dola 15 bilioni kufikia 2030. TREND MICRO YATANGAZA ZIWA LA DATA NA UFUNGUZI WA MAKAO MAKUU YAKE YA RIYADH  Trend Micro ilitangaza ufunguzi wa makao makuu yake katika eneo la Mashariki ya Kati na Afrika (MEA) katika jiji la Riyadh, linalosheheni ziwa la data ya usalama na mipango mingineyo ya uwekezaji nchini Saudi Arabia inayofikia jumla ya zaidi ya dola 50 milioni. Mipango ya uwekezaji inalenga kuchochea juhudi za Trend Micro za kujitolea kulinda mashirika ya umma na kibinafsi katika Milki hiyo na katika eneo hilo lote.. Trend Micro ilitangaza Datakanzi inayohusu usalama wa mitandao ya kijamii kama Huduma (SaaS) ambalo ni ziwa la data linalohusu usalama wa kuhifadhi data kidijitali, usalama wa mitandao ikiwemo upanuzi wa kutambua mikakati ya kuleta suluhu ambazo zitatolewa kutoka eneo hilo ndani ya Milki. Hii inathibitisha uongozi wa Trend Micro katika ulingo wa kulinda usalama wa data pamoja na kujitolea kwake kuhudumia nchi na eneo lote kwa jumla kama kampuni ya kwanza duniani inayoshugulikia usalama wa mitandao ikiwemo kama shirika la kwanza duniani linaloshughulikia usalama wa mitandao kuzindua makao makuu yake ya MEA HQ pamoja na ziwa la data mitandaoni ndani ya Saudi Arabia. Ziwa la usalama wa data ni kituo kikuu cha kuhifadhi data kinacholenga kudumisha na kusimamia shughuli zote za chemichemi za data zinazotumiwa na mfumo wa kampuni unaoshughulikia usalama. Huwa linatoa kituo kimoja kwa ulinzi wa data kuhifadhiwa, kutumiwa, kutafutwa na kuchanganuliwa. Kampuni pia ilitangaza kuanzishwa kwa kituo kinachohifadhi raslimali za wataalam ili kufanikisha usalama wa mitandao kwenye Milki na ambcho pia kitawezesha kuundwa kwa miradi itakayosaidia kukuza uhamasishaji wa usalama kuhusu mitandao na masuala ya usalama katika mitandao ya kijamii kwa jamii. Makao Makuu mapya ya Riyadh yameundwa kwa kutumia vifaa vya kisasa vya kiwango cha juu ikiwemo kituo cha maalum cha kutoa habari,  kituo cha mafunzo na uvumbuzi na maeneo ya wanajamii kukusanyika pamoja na vituo vingenevyo vingi kwa manufaa ya mazingira yote kwa jumla ya kufanikisha usalama wa mitandao. Awamu ya kwanza ya LEAP inatazamiwa kuwa tasnia ya kwanza kabisa duniani kuhusu teknolojioa hivyo kuangazia mandhari ya uvumbuzi duniani, kuunganisha  waasisi na mashirika  mapya ya kisasa na biashara, viongozi wa serikali, wafanyabiashara, na wawekezaji ili kushuhudia  na kujifunza kuhusu teknolojia za siku za usoni. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  